*7.4 priedas*

**TRIŠALĖ SUTARTIS**

**DĖL TIESIOGINIO ATSISKAITYMO SU SUBTIEKĖJU**[[1]](#footnote-1)

**20\_\_\_m. \_\_\_\_\_\_\_\_\_\_\_\_\_\_\_\_\_\_\_ d.,**

**Vilnius, Nr. \_\_\_\_\_\_\_**

**LITGRID AB** (toliau – Pirkėjas), pagal Lietuvos Respublikos įstatymus įsteigta ir veikianti įmonė, juridinio asmens kodas 302564383, registruotos buveinės adresas Karlo Gustavo Emilio Manerheimo g. 8, LT-05131 Vilnius, Lietuvos Respublika, apie kurią duomenys kaupiami ir saugomi Lietuvos Respublikos juridinių asmenų registre, atstovaujama [*pareigos, vardas, pavardė*], veikiančio pagal [*atstovavimo pagrindas*],

**[Tiekėjo pavadinimas]** (toliau – Pardavėjas), pagal Lietuvos Respublikos įstatymus įsteigta ir veikianti įmonė, juridinio asmens kodas [\_\_\_\_\_\_\_\_\_\_\_\_\_\_\_\_\_\_\_\_\_\_\_\_], registruotos buveinės adresas [\_\_\_\_\_\_\_\_\_\_\_\_\_\_\_\_\_\_\_\_\_\_\_\_], Lietuvos Respublika, apie kurią duomenys kaupiami ir saugomi [\_\_\_\_\_\_\_\_\_\_\_\_\_\_\_\_\_\_\_\_\_\_\_\_]**,** atstovaujama [*pareigos, vardas, pavardė*], veikiančio pagal [*atstovavimo pagrindas*]), ir

**[Subtiekėjo pavadinimas]** (toliau – Subtiekėjas), pagal Lietuvos Respublikos įstatymus įsteigta ir veikianti įmonė, juridinio asmens kodas [\_\_\_\_\_\_\_\_\_\_\_\_\_\_\_\_\_\_\_\_\_\_\_\_], registruotos buveinės adresas [\_\_\_\_\_\_\_\_\_\_\_\_\_\_\_\_\_\_\_\_\_\_\_\_], Lietuvos Respublika, apie kurią duomenys kaupiami ir saugomi [\_\_\_\_\_\_\_\_\_\_\_\_\_\_\_\_\_\_\_\_\_\_\_\_]**,** atstovaujama [*pareigos, vardas, pavardė*], veikiančio pagal [*atstovavimo pagrindas*],

toliau Pirkėjas, Pardavėjas ir Subtiekėjas kiekvienas atskirai vadinamas „Šalimi“, o visi kartu - „Šalimis“,

atsižvelgdamos į tai, kad:

* Pirkėjas ir Pardavėjas 20\_ m. \_\_\_\_\_\_\_\_\_ \_\_ d. sudarė (įrašomas sutarties objektas) pirkimo - pardavimo sutartį Nr. \_\_\_\_\_\_\_\_\_\_\_ (toliau – Sutartis);
* Pardavėjas Sutarties daliai, t. y. (įrašyti perduodamas paslaugas/prekes/darbus) pasitelkė Subtiekėją, kuris nurodytas kartu su pasiūlymu/paraiška pateiktame priede „Informacija apie subtiekėjus“, arba, jeigu pasiūlymo/paraiškos pateikimo metu Subtiekėjas nebuvo žinomas, arba Sutarties vykdymo metu buvo pakeistas ar pasitelktas naujai, yra nurodytas Pardavėjo 20\_\_ \_\_\_\_\_\_\_\_\_\_\_\_ d. pranešime dėl \_\_\_\_\_\_\_\_\_\_\_\_\_\_\_;
* Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo (toliau - PĮ) 96 straipsnio 2 dalis numato subtiekėjo teisę pasinaudoti tiesioginio atsiskaitymo galimybe;
* Pirkėjas 20\_\_ \_\_\_\_\_\_\_\_\_\_ d. raštu informavo Subtiekėją apie tiesioginio atsiskaitymo galimybę;
* Subtiekėjas 20\_\_ \_\_\_\_\_\_\_\_\_\_ d. raštu pateikė Pirkėjui prašymą už suteiktas paslaugas/pristatytas prekes/atliktus darbus atsiskaityti su juo tiesiogiai;

ir siekdamos nustatyti tiesioginio atsiskaitymo su Subtiekėju tvarką pagal Sutarties (įrašyti punkto Nr.) punktą,

sudarė šią trišalę sutartį dėl tiesioginio atsiskaitymo su Subtiekėju (toliau – Trišalė sutartis).

1. **TRIŠALĖS SUTARTIES DALYKAS**
   1. Pirkėjas įsipareigoja Trišalėje sutartyje nurodytomis sąlygomis ir tvarka tiesiogiai atsiskaityti su Subtiekėju už suteiktas paslaugas/pristatytas prekes/atliktus darbus.
2. **ŠALIŲ PATVIRTINIMAI IR GARANTIJOS**
   1. Kiekviena Šalis pareiškia ir garantuoja kitoms Šalims, kad:
      1. Šalis atliko visus teisinius veiksmus, būtinus, kad Trišalė sutartis būtų tinkamai sudaryta, galiotų ir būtų įvykdyta;
      2. sudarydama Trišalę sutartį, Šalis neviršija savo kompetencijos, Trišalės sutarties sudarymas, Šalių Trišale sutartimi prisiimtų įsipareigojimų vykdymas neprieštarauja ir nepažeidžia: (i) jokio teismo, arbitražo, valstybės ar savivaldos institucijos sprendimo, įsakymo, potvarkio ar nurodymo, kuris yra taikomas Šalims; (ii) jokios sutarties ar kito sandorio, kurio šalimi yra Šalis; (iii) jokio Šalims taikomo įstatymo ar kito teisės norminio akto nuostatų;
      3. Šalies atstovai, pasirašę Trišalę sutartį, yra Šalies tinkamai įgalioti ją pasirašyti ir Šalių ir (ar) jų atstovų asmens duomenys, būtini tinkamam Trišalės sutarties sudarymui, nelaikomi konfidencialia informacija;
      4. Trišalė sutartis yra Šaliai galiojantis, teisinis ir ją saistantis įsipareigojimas, kurio vykdymo galima pareikalauti pagal Trišalės sutarties sąlygas;
      5. Trišalės sutarties įsigaliojimo dieną Šalims jos sąlygos yra aiškios ir vykdytinos;
      6. Trišalė sutartis yra sudaryta remiantis Sutarties, PĮ ir kitų teisės aktų nuostatomis. Esant neatitikimams tarp Trišalės sutarties sąlygų ir PĮ išdėstytų reikalavimų, taikomos PĮ normos. Šalys konstatuoja ir patvirtina, jog Trišalės sutarties nuostatos Sutarties nuostatoms neprieštarauja.
3. **ATSISKAITYMO TVARKA**

3.1. Kiekvieno mokėjimo Subtiekėjui suma nustatoma pagal faktiškai suteiktų paslaugų/pristatytų prekių/atliktų darbų apimtis bei jų vertę.

3.2. Subtiekėjo suteiktų paslaugų/pristatytų prekių/atliktų darbų apimtis ir jų vertė turi būti nurodyta suteiktų paslaugų/pristatytų prekių/atliktų darbų priėmimo-perdavimo akte (toliau – Aktas). Aktas surašomas trimis egzemplioriais, jį pasirašo Pirkėjo, Pardavėjo ir Subtiekėjo atstovai.

3.3. Subtiekėjas, prieš pateikdamas Aktą pasirašyti Pirkėjui, pats jį pasirašo ir pateikia pasirašyti Pardavėjui. Pardavėjas ir Subtiekėjas, pasirašydami Aktą, patvirtina, kad sutinka su jame nurodytomis Subtiekėjo suteiktų paslaugų/pristatytų prekių/atliktų darbų apimtimis ir jų verte bei su tiesioginiu atsiskaitymu su Subtiekėju.

3.4. Pirkėjas per 5 darbo dienas nuo Akto gavimo jį patikrina ir pasirašo arba atmeta ir pateikia motyvuotas pastabas bei nurodo protingą terminą trūkumams pašalinti. Subtiekėjui pašalinus Akto trūkumus, Pirkėjas Aktą pasirašo ir po vieną egzempliorių grąžina Pardavėjui ir Subtiekėjui.

3.5. Pasirašydamos Aktą, Šalys patvirtina jame nurodytų paslaugų suteikimo/prekių pristatymo/darbų atlikimo faktą, tačiau Akto pasirašymas nereiškia, kad paslaugos suteiktos/prekės pristatytos/darbai atlikti be trūkumų, ir neatleidžia Pardavėjo nuo atsakomybės dėl vėliau paaiškėjusių priimtų paslaugų/prekių/darbų trūkumų.

3.6. Subtiekėjas, tik gavęs be išlygų visų Šalių suderintą ir pasirašytą Aktą, suformuoja elektroninę sąskaitą faktūrą ir kartu su Aktu pateikia Pirkėjui pasirinktomis elektroninėmis priemonėmis. Elektroninę sąskaitą faktūrą, atitinkančią Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), Subtiekėjas gali pateikti per informacinę sistemą „E. sąskaita“ ([www.esaskaita.eu](http://www.esaskaita.eu)) arba per kitą savo pasirinktą informacinę sistemą (pvz.: Subtiekėjas elektroninę sąskaitą faktūrą gali teikti naudodamasis bet kuriuo [PEPPOL](https://peppol.eu/who-is-who/peppol-certified-aps/) tinkle registruotu prieigos tašku (angl. Access Point) naudojančiu [PEPPOL AS4](http://docs.peppol.eu/edelivery/as4/specification/) profilį). Europos elektroninių sąskaitų faktūrų standarto neatitinkančią elektroninę sąskaitą faktūrą Subtiekėjas privalo pateikti, naudodamasis informacinės sistemos „E. sąskaita“ priemonėmis ([www.esaskaita.eu](http://www.esaskaita.eu)). Pirkėjas elektronines sąskaitas faktūras priima ir apdoroja naudodamasis informacinės sistemos „E. sąskaita“ priemonėmis, išskyrus PĮ nustatytus išimtinius atvejus. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu.

3.7. Pirkėjas ne vėliau kaip per 30 dienų nuo Subtiekėjo tinkamai pateiktos sąskaitos faktūros gavimo dienos perveda Subtiekėjui mokėtiną sumą į Trišalėje sutartyje nurodytą Subtiekėjo banko sąskaitą.

3.8. Visi atsiskaitymai pagal Trišalę sutartį atliekami eurais.

3.9. Pardavėjas turi teisę prieštarauti nepagrįstiems mokėjimams pagal Trišalę sutartį.

**4. ŠALIŲ ATSAKOMYBĖ**

4.1. Šalys įsipareigoja tinkamai vykdyti savo įsipareigojimus, nurodytus Trišalėje sutartyje, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitų Šalių prisiimtų įsipareigojimų įvykdymą.

4.2. Pardavėjas atsako Pirkėjui už Subtiekėjo prievolių neįvykdymą ar netinkamą įvykdymą, o Subtiekėjui – už Pirkėjo prievolių neįvykdymą ar netinkamą įvykdymą.

4.3. Pirkėjas ir Subtiekėjas neturi teisės reikšti vienas kitam piniginių reikalavimų, susijusių su sutarčių, kiekvieno iš jų sudarytų su Pardavėju, pažeidimu.

**5. TRIŠALĖS SUTARTIES NUTRAUKIMAS**

5.1. Trišalė sutartis nutrūksta automatiškai šiais atvejais:

5.1.1. kai Subtiekėjas raštu Pirkėjui praneša, kad atsisako tiesioginio atsiskaitymo būdo;

5.1.2. kai Pardavėjas ir Subtiekėjas nutraukia subtiekimo sutartį ir apie tai informuoja raštu Pirkėją;

5.1.3. kai nutraukiama Sutartis.

**6. SUTARTIES ĮSIGALIOJIMAS IR GALIOJIMAS**

6.1. Trišalė sutartis įsigalioja nuo visų Šalių pasirašymo dienos ir galioja iki visiško sutartinių įsipareigojimų įvykdymo, bet ne ilgiau už Sutarties galiojimo terminą, arba iki Trišalės sutarties nutraukimo.

**7. ASMENYS, ATSAKINGI UŽ TRIŠALĖS SUTARTIES VYKDYMĄ**

7.1. Šalys paskiria žemiau nurodytus asmenis atsakingais už Trišalės sutarties vykdymą:

|  |  |  |
| --- | --- | --- |
| **Pirkėjo atsakingas asmuo:** | **Pardavėjo atsakingas asmuo:** | **Subtiekėjo atsakingas asmuo:** |
| *(pareigos, vardas ir pavardė)* | *(pareigos, vardas ir pavardė)* | *(pareigos, vardas ir pavardė)* |
| Tel.: | Tel.: | Tel.: |
| El. paštas: | El. paštas: | El. paštas: |

**8. BAIGIAMOSIOS NUOSTATOS**

8.1.Visus Šalių tarpusavio santykius, atsirandančius iš Trišalės sutarties ir neaptartus jos sąlygose, reglamentuoja Lietuvos Respublikos įstatymai ir kiti teisės aktai.

8.2. Pardavėjas supranta ir neprieštarauja, kad bus mažinama pagal Sutartį mokėtina suma ta dalimi, kuri bus sumokėta pagal Trišalę sutartį tiesiogiai Subtiekėjui. Suma, sumokėta tiesiogiai Subtiekėjui pagal Trišalę sutartį, negali būti įtraukiama į Pirkėjui pateikiamą Pardavėjo sąskaitą faktūrą.

8.3. Pardavėjas ir Subtiekėjas neturi teisės perleisti teisių ir pareigų pagal Trišalę sutartį.

8.4. Visus ginčus dėl Trišalės sutarties vykdymo Šalys įsipareigoja spręsti derybomis. Jeigu Šalys ginčų negali išspręsti derybomis, jie sprendžiami Lietuvos Respublikos teismuose teisės aktų nustatyta tvarka.

8.5. Trišalė sutartis pasirašyta Šalių kvalifikuotais elektroniniais parašais.

**9. ŠALIŲ REKVIZITAI**

|  |  |  |
| --- | --- | --- |
| **Pirkėjas:**  **LITGRID AB**  Įmonės kodas: 302564383  Adresas: Karlo Gustavo Emilio Manerheimo g. 8,  LT-05131 Vilnius  Tel. +370 707 02171  El. p.: info@litgrid.eu  A. s. LT242150051000021766  OP Corporate Bank plc Lietuvos filialas  (banko kodas 21500)  PVM mokėtojo kodas LT100005748413 | **Pardavėjas:**  Pavadinimas  Įmonės kodas:  Adresas:  Tel.  El. p.:  A. s. Nr.  Bankas  Banko kodas  PVM mokėtojo kodas | **Subtiekėjas:**  Pavadinimas  Įmonės kodas:  Adresas:  Tel.  El. p.:  A. s. Nr.  Bankas  Banko kodas  PVM mokėtojo kodas |

|  |  |  |
| --- | --- | --- |
| Pirkėjo vardu:  \_\_\_\_\_\_\_\_\_\_\_\_\_\_\_\_\_\_\_\_\_\_\_ (pareigos, vardas, pavardė) | Pardavėjo vardu:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (pareigos, vardas, pavardė) | Subtiekėjo vardu:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (pareigos, vardas, pavardė) |
|  |  |  |

1. Sutartyje vartojama sąvoka „Subtiekėjas“ suprantama kaip Pirkimo vykdymo metu Pirkimo sąlygose vartotos sąvokos „Subtiekėjas“ ir „Ūkio subjektas, kurio pajėgumais remiamasi“. [↑](#footnote-ref-1)